OpenLLM-France/wikimedia huggingface dataset:
# Alfontso II.a Portugalgoa

Alfontso II.a Portugalgoa Gizena (Coimbra, 1185eko apirilaren 23a - Coimbra, 1223ko martxoaren 25a) 1211-1223 bitartean Portugalgo erregea izan zen. Antso I.aren seme eta ondorengoa zen. Mairuen aurka borrokatu eta erreinuko administrazio egitura sendotu zuen. Elizaren kontra etengabeko borrokan jardun zuen eta eskumikaturik hil zen.
Zuhaitz genealogikoa :
Antso II.a Portugalgoa
Leonor Afonso of Portugal
Martim Afonso Chichorro
Branca of Portugal
Urraca Afonso of Portugal
Fernando de Portugal
Afonso Dinis of Portugal
Alfontso I.a Portugalgoa
Antso I.a Portugalgoa
Alfontso III.a Portugalgoa
Dionisio I.a Portugalgoa
Maud of Savoy
Alfontso II.a Portugalgoa
Afonso of Portugal
Erramun Berenger IV.a
Dulce of Aragon
Maria of Portugal
Petronila Aragoikoa
Sancha of Portugal
Constance of Portugal
Vicente de Portugal
Roberto de Portugal
Eleanor of Portugal
Sophie Valdemarsdottir
Infante Fernando, Lord of Serpa
Pedro Afonso de Arganil
Constança Peres de Arganil :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .

## Kanpo estekak

* Datuak: Q296463
* Multimedia: Afonso II of Portugal / Q296463
# Antso II.a Portugalgoa

Antso II.a Portugalgoa Debotoa edo Kapeladuna (Coimbra, 1207ko irailaren 8a - Toledo, 1248ko urtarrilaren 4a) Portugalgo erregea izan zen 1233-1248 bitartean.
Alfontso II.aren eta Gaztelako Urrakaren semea zen. Portugalgo hegoaldeko lurraldeak konkistatu zizkien musulmanei. Elizarekiko neurri zorrotzak hartu bazituen ere, ezin izan zien aurre egin nobleziari eta goi mailako apaizgoari. Nobleak eta apaizak Inozentzio IV.a aita santuaren aurrean kexu agertu ziren, erregearen gehiegikeriak eta Lope Diaz Harokoa Bizkaiko jaunaren alabarekin ezkontzeko zituen asmoak zirela eta. Aita santuak errege kargutik kendu zuen Antso (1245, Lyongo kontzilioa) eta hiru urtez borrokatu ondoren Toledora erretiratu zen betiko.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q203996
* Multimedia: Sancho II of Portugal / Q203996
# Alfontso III.a Portugalgoa

Alfontso III.a Portugalgoa Boloniarra (Coimbra, 1210eko maiatzaren 5a - Lisboa, 1279ko otsailaren 16a) 1248-1279 bitartean Portugalgo erregea izan zen. Alfontso II.aren semea zen. Mathilde de Dammartin, lehenbiziko emaztea, zapuztu eta Inozentzio IV.a aita santuak eskumikatu zuen. Algarbe lurraldea konkistatu zien mairuei.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q295850
* Multimedia: Afonso III of Portugal / Q295850
# Petri I.a Portugalgoa

Petri I.a Portugalgoa Justiziatia edo Ankerra (Coimbra, 1320ko apirilaren 8a - Estremoz, 1367ko urtarrilaren 18a) 1357-1367 urteetan Portugalgo erregea izan zen.

## Bizitza

Alfontso IV.aren eta Beatriz Gaztelakoaren semea zen. 1336an Konstanza Gaztelakoarekin ezkondu zen. Konstanza hil ondoren (1345), Ines de Castrorekin ezkondu zen isilean (1354), eta Alfontso IV.ak Ines hiltzeko agindua eman zuen (1355). Hilketaren berri izan zuenean, matxinada bat bultzatu zuen Petrik erregearen aurka Portugalgo iparraldean, baina azkenean Beatrizek nolabaiteko bakea lortu zuen aita-semeen artean (1357).
Aita hil ondoren, Inesen hiltzaileak hil zituen Petrik eta, tradizioak dioenez, Inesen gorpua gorestera behartu zuen gortea. Aitonen semeen eta apaizen gehiegikerien aurka borrokatu zen. Fernando I.a bere semea izan zuen ondorengo.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q295824
* Multimedia: Peter I of Portugal / Q295824
# Teolinda Gersão

Teolinda Gersão (Coimbra, 1940ko urtarrilaren 30a) portugaldar eleberrigilea da. Portugalgo gaur egungo eleberrigintzako idazle handienetakoa da. Bere obretako gai nagusia gizonen eta emakumeen arteko harremanak dira, bataren eta bestearen errealitateen eta gogoen arteko desberdintasuna. Gersãok emakumea hartzen du feminismoak proposatzen duen ohiko ereduekiko haustura ekartzeko tresnatzat, eta emakumea aurkezten du existentzia sentsual eta afektiboaren iturri gisa. Hauek dira bere idazlan nagusiak:
* O Silêncio (1981, Isiltasuna)
* Paisagem com Mulher e Mar ao Fundo (1982, Paisaiea emakumearekin eta itsasoa hondoan)
* O Cavalo de Sol (1989, Eguzkizko zaldia)
* A Casa da Cabeça de Cavalo (1995, Cabeça de Cavaloko etxea) eta
* A árvore das Palavras (1997, Hitzen zuhaitza)
Saiakerak, artikuluak eta Os guarda-chuvas cintilantes (1984, Aterki distiratsuak) izeneko iritzi liburua ere idatzi ditu, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-4-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q535346
# Pedro Passos Coelho

Pedro Manuel Mamede Passos Coelho (Coimbra, Portugal, 1964ko uztailaren 24a) politikari portugesa da, Alderdi Sozialdemokrataren burua eta Portugalgo lehen ministro ohia da.

## Kanpo estekak

* Datuak: Q57615
* Multimedia: Pedro Passos Coelho / Q57615
# Aristides Pereira

Aristides Maria Pereira (Boa Vista, 1923ko azaroaren 17- Coimbra, Portugal, 2011ko irailaren 22a) lehenbiziko Cabo Verdeko presidentea izan zen 1975etik 1991ra. 1940ko hamarkadaz geroztik jarduera antikolonialetan eta greba-antolaketan inplikatu zen. PAIGC alderdiko kidea izan zen. Bere presidentziaren hasieran, nazio demokratiko eta sozialista baten buru izango zela agindu zuen, baina, 1980ko Ginea-Bissauko estatu kolpearen ondoren, Luis Cabral bere aliatua boteretik kendu zutenetik, oposizioa erreprimitu zuen. Kolpearen ondoren bi herrialdeak batzeko plana ere bertan behera utzi zuen. Kanpoko politikan Txinarekin eta Libiarekin lerrokatu zen. Erregimen komunistak erori ondoren, hauteskunde askeak deitu zituen 1991n eta António Mascarenhas Monteirok garaitu zuen.
* Datuak: Q298609
* Multimedia: Aristides Pereira / Q298609
# Maria Manuela Portugalgoa

María Manuela Portugalgoa (Coimbra, 1527ko urriaren 15-Valladolid, 1545eko uztailaren 12) Portugalgo infanta izan zen jaiotzagatik, eta Asturiasko printzesa ezkontidea izan zen, orduan Filipe Austriakoa printzearekin ezkondu baitzen, bere lehengusua. Joan III.a Errukitsua erregearen eta Katalina Austriakoaren alaba zen (Karlos V.aren arreba).
Ezkondu eta gutxira hil zen, 17 urte zituela, Karlos Austriakoa (Asturiasko printzea) erditu eta gero.

## Genealogia

Zuhaitz genealogikoa :
Manuel I.a Portugalgoa
Joanes III.a Portugalgoa
Maria Aragoikoa
Maria Manuela Portugalgoa
Karlos Austriakoa
Filipe I.a Gaztelakoa
Katalina Austriakoa
Joana Gaztelakoa :

## Erreferentziak

* ↑ «Maria (D.)» Portugal - Dicionário Histórico, Corográfico, Heráldico, Biográfico, Bibliográfico, Numismático e Artístico: 827..

## Kanpo estekak

* Datuak: Q230894
* Multimedia: Maria Manuela, Princess of Portugal / Q230894
# Anastasia Kolesnikova

Anastasia Nikolaievna Kolesnikova (Kazan, Errusia, 1983ko ekainaren 10a) errusiar gimnasta artistikoa da. 2000. urtean txapeldunorde olinpikoa izan zen taldekako lehiaketan.

## Kirolari ibilbidea
### 2000

Sidneyko Olinpiar Jokoetan, zilarrezko domina eskuratu zuen taldekako lehiaketan, Errumaniaren atzetik (urrea) eta Estatu Batuen aurretik (brontzea). Taldekideak: Svetlana Khorkina, Anna Txepeleva, Jekaterina Lobazniuk, Jelena Produnova eta Jelena Zamolodtxikova izan ziren.

## Erreferentziak

* ↑ Ficha. .

## Kanpo estekak

* Datuak: Q9613242
# Anna Txepeleva

Anna Sergeievna Txepeleva (Volzhski, Errusia, 1984ko uztailaren 26a) errusiar gimnasta artistikoa da, 2000ko txapeldunorde olinpikoa taldekako lehiaketan.

## 2000

Sidneyko Olinpiar Jokoetan, zilarrezko domina eskuratu zuen taldekako lehiaketan, Errumaniaren atzetik (urrea) eta Txinaren aurretik (brontzea). Taldekideak: Svetlana Khorkina, Anastasia Kolesnikova, Jekaterina Lobazniuk, Jelena Produnova eta Jelena Zamolodtxikova izan ziren.

## Erreferentziak

* ↑ Ficha. .

## Kanpo estekak

* Datuak: Q886560
# Jon Garmendia

Jon Garmendia Martinez, Txuria ezizenarekin ezaguna (Urnieta, 1972ko abuztuaren 27a) gipuzkoar bertsolaria, poeta, zutabegile, eta batez ere musika idazlea da.
Etzakit, 4itzal, Sen, Esne Beltza... musika talde askorentzat idatzi ditu kantuak, ibilbide luzean ehundik gora abesti pilatu dituelarik.
Kazetari gisa egin izan du lan Le Journal du Pays Basqueko Mintza astekaria gidatuaz. Gaur egun Gara egunkarirako kolaborazioak idazten ditu eta baita iritzi zutabeak ere, nagusiki kultura arloan. Kazeta.eus agerkari elektronikoan ere argitaratzen ditu erreportajeak eta iritzi artikuluak.
Erbesteratu politikoa izan da eta gaur egun Donibane-Lohizunen bizi da.

## Bertsolari Txapelketak

* Gipuzkoako Bertsolari Txapelketa
** final-laurdenak (1): 1995
** finalaurrekoak Herriartekoa (1): 1999

## Erreferentziak

* ↑ Andoni Urbistondo. (2019-11-29). «Jon Garmendia, deserrian baina etxean» aiurri.eus.

## Kanpo estekak

* IPARRALDEAREN ORENA:Jon Garmendia "Txuriya" elkarrizketa
* Datuak: Q25474750
# Anastasia Iliankova

Anastasia Andreievna Iliankova, errusieraz Анастасия Андреевна Ильянкова, (Leninsk-Kuznetsky, Errusia, 2001eko urtarrilaren 12a) gimnastikan aritzen den kirolari errusiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen Barra-asimetrikoak emakumezko kategorian, ROC ordezkatuz; Nina Derwael belgikarraren (urrezko domina) atzetik eta Sunisa Lee estatubatuarraren (brontzezko domina) aurretik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | ‘’Barra-asimetrikoak’’, emakumezkoa. |

## Erreferentziak

* ↑ «Anastasia Iliankova» olympedia.org (Ingelesez)
* ↑ «Anastasia Iliankova» olympics.com (Gaztelaniaz)

## Kanpo estekak

* Datuak: Q16212674
* Multimedia: Anastasia Ilyankova / Q16212674
# Jevgenia Kuznetsova

Jevgenia Petrovna Kuznetsova (Leningrado, Errusiako Errepublika Sozialista Sobietarra, 1980ko abenduaren 18a) sobietar nazionalizatutako gimnasta artistiko sortu berria da. Errusia ordezkatuz, 1996an txapeldunorde olinpiko izatera iritsi da, eta 1997an eta 1999an munduko txapeldunorde izan da, beti taldekako lehiaketan.

## Kirolari ibilbidea

1996ko Atlantako (Estatu Batuak) Olinpiar Jokoetan taldekako zilarra eskuratu zuen, Estatu Batuen ondoren eta Errumaniaren aurretik. Taldekideak: Jelena Dolgopolova, Rozalia Galiyeva, Jelena Groxeva, Svetlana Khorkina, Dina Kotxetkova eta Oksana Liapina izan ziren
Lausanako 1997ko Munduko Txapelketan, taldekako zilarra eskuratu zuen. Errumaniaren atzetik eta Txinaren aurretik geratu zen. Taldekideak: Svetlana Khorkina, Jelena Produnova, Svetlana Bakhtina, Jelena Dolgopolova eta Jelena Groxeva izan ziren.
Tianjingo 1999ko Munduko Txapelketan zilarra eskuratu zuen taldekako lehiaketan, Errumaniaren atzetik eta Ukrainaren aurretik.

## Erreferentziak

* ↑ Ficha. .

## Kanpo estekak

* Datuak: Q963795
# Ane Zuazubiskar

Ane Zuazubiskar Iñarra (Arrasate, 1997) kazetaria eta bertsolaria da.

## Ibilbidea

Ikus-entzuneko Komunikazioko ikasketak egin zituen HUHEZIn, eta Berria egunkarian aritu izan da kazetari. Gaur egun, Euskadi Irratian dihardu lanean. Goiena aldizkarian zutabegile aritzen da.
Zortzi urte zituela hasi zen Arrasateko bertso-eskolan. 2019an, Gipuzkoako Bertsolari txapelketan parte hartu zuen, lehenengoz. Bertsotan egiteaz gainera, Arrasateko bertso-eskolan irakasle ere aritutakoa da, eta, gaur egun, Aretxabaletako Lekaixoka bertso-eskolako irakaslea da. Bertsolari gazteentzako B-lañon eta Lizardi sariak irabazi ditu. Osinalde sarian publikoaren saria irabazi zuen 2021ean eta lehiaketa 2022an.
2018an, Erroak film laburra aurkeztu zuen; berak zuzendutako filma da, eta gidoia ere berea da. Urte horretako Errenteriako Film Laburren lehiaketan Euskarazko Film Laburrik Onenaren saria jaso zuen. Urte berean Huhezinema Film Laburren Jaialdian Fikzio Onenaren saria eta Argazki Onenaren saria jaso zituen Mondragon Unibertsitateko ikasleen sailean.
2021ean Gazte lokaletako ahotsak eta iritziak pantailara eraman asmoz sortutako Zulora websaio eta podcastak aukezten hasi zen.

## Txapelketak

* Gipuzkoako Bertsolari Txapelketa
** Final-laurdenak (1): 2019
** Lehen fasea (1): 2024

## Sariak

* B-lañon saria (1): 2019
* Lizardi saria (1): 2020
* Osinalde saria (1): 2022
* Argi Baltza saria (1): 2022

## Erreferentziak

* ↑ «Ane Zuazubiskar Iñarra — Gipuzkoako Bertsolari Txapelketa 2019» www.bertsozale.eus (Noiz kontsultatua: 2020-06-04).
* ↑ Elkartea, Xenpelar Dokumentazio Zentroa-Bertsozale. «Ane Zuazubiskar Iñarra - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2020-06-04).
* ↑ «Ane Zuazubiskar nagusi B-Lañon sariketan - Arrasate» Goiena.eus (Noiz kontsultatua: 2020-09-10).
* ↑ «Ane Zuazubiskar: "Eskertzekoa da antolatzaileek aurten ere sariketarekin aurrera egitea" - Debagoiena» Goiena.eus (Noiz kontsultatua: 2020-09-10).
* ↑ Marijo. Publikoak Ane Zuazubiskar hautatu du bertsolaririk onena Osinalde Sarian | Mondraberri Arrasateko Ataria. (Noiz kontsultatua: 2022-04-24).
* ↑ «Ane Zuazubiskarrek irabazi du Osinalde saria, urteurren borobilean - Arrasate» Goiena.eus (Noiz kontsultatua: 2022-04-24).
* ↑ Sarituak / Premiados | Errenteria Film. (Noiz kontsultatua: 2020-06-04).
* ↑ Agirre, Ainhoa Larretxea. ««Hitz egiteko ahalik eta muga gutxien jartzen saiatu gara»» Berria (Noiz kontsultatua: 2021-10-20).
* ↑ «Ane Zuazubiskarrek irabazi du II. Argi Baltza Sariketa» bertsoa.eus (Noiz kontsultatua: 2024-10-09).

## Kanpo estekak

* Ane Zuazubiskarren zutabeak, Goiena aldizkarian
* Ane Zuazubiskar Euskadi Irratiko Arratsean saioan, Erroak dela-eta
* Ane Zuazubiskar, BDB Bertsolaritzaren datu-basean
* Datuak: Q96058983
# Jelena Groxeva

Jelena Nikolaievna Groxeva (Jaroslavl, Errusiako Sobietar Errepublika Sozialista, 1979ko apirilaren 12a) errusiar gimnasta artistikoa da. 1996an txapeldunorde olinpikoa eta 1997an munduko txapeldunordea izan zen, betiere taldekako lehiaketan.

## Kirolari ibilbidea

* 1994ko Munduko Txapelketan, taldekako lehiaketan brontzea eskuratu zuen, Errumaniaren eta Estatu Batuen ondoren. Taldekideak: Svetlana Khorkina, Dina Kotxetkova, Jelena Lebedeva, Oksana Fabritxnova, Jevgenia Rostxina eta Natalia Ivanova izan ziren.
* 1996ko Atlantako (Estatu Batuak) Olinpiar Jokoetan taldekako zilarra eskuratu zuen, Estatu Batuen ondoren eta Errumaniaren aurretik. Taldekideak: Jevgenia Kuznetsova, Rozalia Galiyeva, Elena Dolgopolova, Svetlana Khorkina, Dina Kotxetkova eta Oksana Liapina izan ziren.
* 1997ko Lausanako Munduko Txapelketan, taldekako zilarra eskuratu zuen. Errumaniaren atzetik eta Txinaren aurretik geratu zen. Taldekideak: Svetlana Khorkina, Jelena Produnova, Svetlana Bakhtina, Jevgenia Kuznetsova eta Jelena Dolgopolova izan ziren.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q963748
# Anna Grudko

Anna Grudko (Severodvinsk, Errusia, 1990eko otsailaren 9a) gimnasta artistikoa da, eta 2006an brontzezko domina lortu zuen taldekako lehiaketan.

## Kirolari ibilbidea
### 2006

Aarhuseko (Danimarka) Munduko Txapelketan, taldekako lehiaketa irabazi zuen, Txinaren (urrea) eta Estatu Batuen (zilarra) ondoren. Taldekideak Svetlana Kliukina, Polina Miller, Anna Pavlova, Kristina Pravdina eta Jelena Zamolodtxikova izan ziren.

## Erreferentziak

* ↑ Cumpleaños de gimnastas. .
* ↑ Ficha. .

## Kanpo estekak

* Datuak: Q16337531
# Natalia Ziganxina

Natalia Kamilovna Ziganxina, ezkondu ondoren Natalia Gazina (San Petersburgo, Errusia, 1985eko abenduaren 24a) errusiar gimnasta artistikoa da, 2004an taldekako brontze olinpikoko domina jaso zuen, eta hiru aldiz munduko txapeldunorde izan zen 2001ean eta 2002an.

## Kirolari ibilbidea
### 2001

Ganteko 2001eko Munduko Lehiaketan, zilarra eskuratu zuen taldekakoan, Errumaniaren atzetik (urrea) eta Estatu Batuen aurretik (brontzea). Banakako jeneralean ere zilarra lortu zuen, Svetlana Khorkina errusiarraren eta Andreea Raducan errumaniarraren aurretik.

### 2002

Debrecengo 2002ko Munduko Lehiaketan, zilarra eskuratu zuen zaldi-jauziko lehiaketan, Jelena Zamolodtxikova bere herrikide irabazlearen ondoren eta Oksana Txusovitina uzbekistandarraren aurretik.

### 2004

2004ko Atenasko Olinpiar Jokoetan brontzea eskuratu zuen taldekakoan, Errumaniaren eta Estatu Batuen atzetik. Taldeko gimnasta kideak: Jelena Zamolodtxikova, Svetlana Khorkina, Maria Kriutxkova, Anna Pavlova eta Liudmila Jezhova izan ziren.

## Erreferentziak

* ↑ Ficha. .

## Kanpo estekak

* Datuak: Q887276
* Multimedia: Natalya Ziganshina / Q887276
# Fábio Felício

Fábio Alexandre Duarte Felício (Faro, Portugal, 1982ko maiatzaren 2a - ) futbolari portugaldarra. 2006az geroztik Errealeko jokalaria da, UD Leiria taldetik etorrita.

## Kanpo estekak

* Datuak: Q2554221
# António Ramos Rosa

António Víctor Ramos Rosa (Faro, Portugal, 1924ko urriaren 17a - Lisboa, 2013ko irailaren 23a) portugesezko olerkaria izan zen.
Olerkigintzan helduaroan nabarmendu da, baina oso gaztetatik izan du letren munduarekin harremana, 1950eko hamarraldian zuzendari izan baitzen zenbait aldizkari literariotan -Árvore (1952-54), Cassiopéia (1956) eta Cadernos do Meio-Dia (1958-60)—, eta kritika literarioko artikuluak idatzi eta prentsarako lanak egin baitzituen.
Bere obraren ezaugarri nagusiak dira intimismoa ezkutatzea, bertsoetan giza presentzia baztertzea, eta surrealismoaren kutsua. Sentimenduen lekuan, errealitate ukigarri eta ikusgaia jartzen du Rosak olerkietan, bertso original eta aberatsen bitartez.
Olerki-liburu nagusiak hauek dira: Viagem através duma Nebulosa (1960), Ocupaçao do Espaço (1963), Terrear (1964), O Ciclo do Cavalo (1975), Boca Incompleta (1977), O Incerto Exacto (1982), Dinâmica Subtil (1984) eta A Rosa Esquerda (1991).
Ramos Rosak lan gogoangarria egin du, halaber, olerkigintzaren teoriko eta kritikari gisa, eta gerora modernotasuna deitu izan den joeraren jarraitzailetzat jotzen da. Alor horretan, azpimarratzekoak ditu Poesia, Liberdade Livre (1962), A Poesía e a Interrogação do Real (bi liburuki, 1979-80), Incisões Oblíquas (1987) eta A Parede Azul (1991).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q611311
* Multimedia: António Ramos Rosa / Q611311
# Ricardo Mestre

Ricardo Jorge Mestre Correia (Faro, 1983ko irailaren 11), txirrindulari portugaldarra da. Bere herrialdean nabarmendu da, batez ere. 2013an, Euskaltel Euskadik fitxatu zuen, puntuengatik. Bera, bigarren izana zen Portugaleko txapelketan eta Portugaleko Itzulia irabazi zuen. Horrek, puntu ugari ematen zizkion taldeari.

## Taldeak

* Tavira-Prio (2005.2012).
* Euskaltel Euskadi (2013).
* Efapel-Glassdrive (2014).
* Tavira (2015).

## Palmaresa

2006
* Portugalgo Itzuliko etapa bat.
2010
* Bulgariako Tourreko etapa bat.
2011
* Joaquim Agostinho Garaikurra eta etapa bat.
* Portugalgo Itzulia eta etapa bat.
2012
* Joaquim Agostinho Garaikurra eta etapa bat.
2018
* 2. Alentejoko Itzulian
* 3. Asturiasko Itzulian eta etapa bat.

## Kanpo estekak

* Datuak: Q1364591
# Ana Afonso

Ana Carla Coelho Afonso (Faro, 1976ko apirilaren 24a – Lisboa, 2024ko urtarrilaren 3a) portugaldar aktore eta modeloa izan zen.

## Bizitza

2003 eta 2004 artean, O Teu Olhar telesailean eta Quinta das Celebridades telerrealitatean parte hartu zuen, eta 2004 eta 2005 artean, Maré Alta telesailean. Gainera, Portugalgo eta nazioarteko publizitate askotan parte hartu zuen eta 2022an, Lulu filmean.
Hiru seme-alaba izan zituen: Beatriz, Diogo eta Alice.
2023an, SIC telebista kateari egindako elkarrizketan, alkoholaren kontsumoarekin lotutako arazoak zituela eta haren semea autista dela esan zuen.
2024ko urtarrilaren 3an bere buruaz beste egin zuen Lisboan, 47 urte zituela.

## Filmografia
### Zinema

| Urtea | Izenburua | Personaia | Oharrak |
| 1997 | Abstracto | | |
| 2006 | Eu não quero morrer hoje | | Film laburra |
| 2007 | Dias Escuros | Victória | Film laburra |
| 2008 | 1ª Vez, 16mm | Bárbara | |
| 2022 | Lulu | | |

### Telebista

| Urteak | Izenburua | Pertsonaia | Katea |
| 1997-1998 | Os Lobos | Tilde | RTP |
| 1998 | Terra Mãe | Fernandaren laguna | RTP |
| 1999 | Cromos de Portugal | | RTP |
| 2000-2001 | Ajuste de Contas | Prostituta | RTP |
| 2000-2003 | Super Pai | Rosa | TVI |
| 2003 | Amanhecer | Sara | TVI |
| 2003-2004 | O Teu Olhar | Palmira Lapa | TVI |
| 2004 | Quinta das Celebridades | Parte-hartailea | |
| 2004-2005 | Maré Alta | | SIC |
| 2017 | Sim, Chef! | Bezeroa | RTP |

## Erreferentziak

* 1 2 (Portugesez) «Morreu a atriz e modelo Ana Afonso. Tinha 47 anos» FamaShow 2024-01-04 (Noiz kontsultatua: 2024-01-19).
* 1 2 3 (Portugesez) Carvalho, Carolina. «Morreu a atriz Ana Afonso aos 47 anos» Observador 2024-01-04 (Noiz kontsultatua: 2024-01-19).
* ↑ (Portugesez) «Não tenho tempo para ela» CM Jornal 2004-11-03 (Noiz kontsultatua: 2024-01-19).
* ↑ (Portugesez) «Ana Afonso entregou as crianças ao Estado!» TV 7 Dias 2018-09-09 (Noiz kontsultatua: 2024-01-19).
* ↑ (Portugesez) «Morreu a atriz Ana Afonso, aos 47 anos» Expresso 2024-01-04 (Noiz kontsultatua: 2024-01-19).
* ↑ (Portugesez) «Morreu a atriz e manequim Ana Afonso» Diário de Notícias 2024-01-04 (Noiz kontsultatua: 2024-01-19).
* ↑ (Portugesez) «Morreu a atriz e modelo Ana Afonso» SIC Notícias 2024-01-19 (Noiz kontsultatua: 2024-01-19).
* ↑ (Portugesez) «Morreu a atriz e modelo Ana Afonso aos 47 anos» Record 2024-01-14 (Noiz kontsultatua: 2024-01-19).
* ↑ (Portugesez) «Morreu a atriz e modelo Ana Afonso aos 47 anos» Sábado 2024-01-04 (Noiz kontsultatua: 2024-01-19).
* ↑ (Portugesez) «Morreu a atriz Ana Afonso» Rádio Comercial 2024-01-04 (Noiz kontsultatua: 2024-01-19).
* ↑ (Portugesez) «“Eu nunca abandonei os meus filhos!”: Ana Afonso esclarece pela primeira vez todas as polémicas em que esteve envolvida» SIC 2023-03-31 (Noiz kontsultatua: 2024-01-19).
* ↑ (Portugesez) «Dor e desespero! Reveladas as causas da morte trágica de Ana Afonso» Flash 2024-01-05 (Noiz kontsultatua: 2024-01-19).
* ↑ (Portugesez) «1ª Vez 16 mm ( 2008 )» Memoriale Cinema Português (Noiz kontsultatua: 2024-01-19).

## Kanpo estekak

* Datuak: Q124130117